《秋夜言怀次高克明韵 其二》
明代·祁顺

吏隐从容际盛时，东华车马任奔驰。天生性分穷何损，雪作襟怀涅不缁。

客邸秋光闲里度，故园山色望中疑。黄花旧有柴桑约，岁晚相寻莫遣迟。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。